b'\n_START_ARTICLE_\nLaajempi autismin fenotyyppi\n_START_PARAGRAPH_\nLaajemmalla autismin fenotyypill\xc3\xa4 (engl. broad autism) eli laajemmalla Aspergerin syndrooman fenotyypill\xc3\xa4 viitataan niihin autistien tai aspergerien sukulaisiin, joilla esiintyy autismin kirjoon liittyvi\xc3\xa4 piirteit\xc3\xa4 ja oireita, mutta niin v\xc3\xa4h\xc3\xa4isess\xc3\xa4 m\xc3\xa4\xc3\xa4rin, ett\xc3\xa4 se ei riit\xc3\xa4 autismin kirjon diagnoosiin._NEWLINE_Muutokset yhdysvaltalaisessa DSM- diagnoosiluokituksessa saattavat lis\xc3\xa4t\xc3\xa4 laajemman autismin fenotyypin tarvetta, sill\xc3\xa4 vuonna 2013 julkaistussa DSM-5 luokituksessa esimerkiksi Aspergerin oireyhtym\xc3\xa4 on vain er\xc3\xa4s autismikirjon h\xc3\xa4iri\xc3\xb6 (Autism spectrum disorder) ilman omaa nimetty\xc3\xa4 diagnoosia mik\xc3\xa4li kriteerit t\xc3\xa4yttyy. Muussa tapauksessa se j\xc3\xa4\xc3\xa4 ilman varsinaista diagnoosia. Laaja-alaisiin kehitysh\xc3\xa4iri\xc3\xb6ihin on luettu autismi, Aspergerin oireyhtym\xc3\xa4 (AS) ja tarkemmin m\xc3\xa4\xc3\xa4rittelem\xc3\xa4t\xc3\xb6n laaja-alainen kehitysh\xc3\xa4iri\xc3\xb6/ep\xc3\xa4tyypillinen autismi. Useat diagnostiset kriteerit, p\xc3\xa4\xc3\xa4llekk\xc3\xa4isyydet, ep\xc3\xa4tarkkuudet ja monien psykiatristen liit\xc3\xa4nn\xc3\xa4ish\xc3\xa4iri\xc3\xb6iden poissulkeminen laaja-alaisissa kehitysh\xc3\xa4iri\xc3\xb6iss\xc3\xa4 ovat aiheuttaneet sekaannuksia. My\xc3\xb6s osa niist\xc3\xa4 jotka aiemmin olisivat saaneet Aspergerin oireyhtym\xc3\xa4n diagnoosin siirtynev\xc3\xa4t autismikirjon h\xc3\xa4iri\xc3\xb6n ulkopuolelle laajempaan autismin fenotyyppiin .'